Колајна
Врати се: Тин Ујевић.

 Ступај са својим мраком
 кроз пропаст хоризонта;
 са тајном и облаком
 од фронта, па до фронта.

 Ступај са својом тмушом
 кроз поноћ целе земље;
 певај са својом душом
 где год се спава и дремље

 Доста је лажи ! Што ми треба
 то није много, добри Боже,
 и толико се дати може;
 тек љубав жене, видик неба

 И ништа друго. Ништа веће.
 Да је у тебе добре воље,
 мени би било чисто боље
 и -- чисто раван пут до среће.

Поезија